ΕΛΛΗΝΙΚΗ ΠΑΡΑΔΟΣΗ ΚΑΙ ΜΝΗΜΕΙΑ

Ορισμός: το σύνολο αλλά και το καθένα ξεχωριστά από τα στοιχεία του παρελθόντος ενός πολιτισμού που διασώζονται προφορικά και μεταδίδονται από στόμα σε στόμα και από γενιά σε γενιά 2) τα ήθη, τα έθιμα, οι καθιερωμένες αρχές και συνήθειες, οι ηθικές αντιλήψεις που επικρατούν από γενιά σε γενιά

Μορφές: 1) Λαϊκή  παράδοση=> η παράδοση που περιλαμβάνει το σύνολο των έργων ή δραστηριοτήτων που εκφράζουν το λαό και χαρακτηρίζεται από ανωνυμία, τυποποίηση, συλλογικότητα και άλλα στοιχεία 2) λόγια παράδοση=> η παράδοση που περιλαμβάνει τα έργα των λογίων και χαρακτηρίζεται από το προσωπικό ύφος, την πρωτοτυπία, την επεξεργασία και άλλα στοιχεία



Παράδοση: αξία –αξιοποίηση- απαξίωση

Η προσφορά της παράδοσης

· Ατομική: οργανώνει την προσωπική ζωή σε σταθερές βάσεις, ικανοποιώντας την πρωταρχική ανάγκη για κοινωνικότητα

· Κοινωνική: διαμορφώνει τους άγραφους νόμους και την ηθική, τους θεσμούς και επιτυγχάνει την κοινωνική ευρυθμία και ομαλότητα

· Εθνική: οι ιστορικές μνήμες και αναφορές διατηρούν την εθνική ιδιαιτερότητα και συντελούν στην εθνική επιβίωση

· Πολιτισμική: η παράδοση αποτελεί πηγή έμπνευσης και δημιουργίας και αξιοποιεί δημιουργικά τα παλαιά και τα νέα πολιτισμικά στοιχεία, συντελώντας στην πρόοδο του πολιτισμού
Δημιουργική αξιοποίηση της παράδοσης

· Η παιδεία- τα Μ.Μ.Ε. και οι κοινωνικοί φορείς με την προβολή και την επεξήγηση των συνιστωσών του παραδοσιακού πολιτισμού βοηθούν στην απόκτηση γνώσεων και κατανόησης του παραδοσιακού πολιτισμού και την ουσιαστική αξιοποίηση της παράδοσης
· Οι πνευματικοί άνθρωποι και οι επιστήμονες αξιολογώντας την παράδοση, απορρίπτοντας τα παρωχημένα και αναδεικνύοντας τα ζωντανά στοιχεία της παράδοσης συντελούν στην ποιοτική άνοδο του πολιτισμικού και του βιοτικού επιπέδου και στην πρόοδο του πολιτισμού

Απαξίωση της παράδοσης

· Προγονοπληξία: η άκριτη και παθητική αποδοχή των παραδεδομένων στοιχείων και η έμμονη προσκόλληση σε παρωχημένα στοιχεία=> στασιμότητα- οπισθοδρόμηση- ανάπτυξη εθνικισμού τα αποτελέσματα

· Προοδοπληξία: η άκριτη και παθητική αποδοχή όλων των νεωτεριστικών και προοδευτικών στοιχείων, η ξενομανία και ο μιμητισμός που οδηγούν σε απώλεια της εθνικής και της πολιτισμικής ταυτότητας

· Χρησιμοθηρική προσέγγιση της παράδοσης: με την τουριστική –κερδοσκοπική εκμετάλλευση της παράδοσης

Αίτια αναποτελεσματικότητας

1)ο εξεταστικοκεντρικός προσανατολισμός της εκπαίδευσης που έρχεται σε αποσπασματική επαφή και δίνει επιφανειακή γνώση για την παράδοση και τα μνημεία

2)κοινωνικά: τα προβαλλόμενα κοινωνικά πρότυπα προωθούν τον υλικό ευδαιμονισμό και οδηγούν στην αποπνευματοποίηση

Τρόποι αντιμετώπισης

· Προσανατολισμός του σχολείου πιο ανθρωποκεντρικός με στόχευση στην αξιοποίηση της παράδοσης και των μνημείων
· Επαναπροσδιορισμός των κοινωνικών προτεραιοτήτων με έμφαση στην ενασχόληση με τον πολιτισμό

